ประกาศคณะกรรมการกํากับหลักทรัพย์และตลาดหลักทรัพย์ที่ กจ. 16/2561เรื่อง หลักเกณฑ์ เงื่อนไขและวิธีการให้ความเห็นชอบผู้ให้บริการระบบเสนอขายโทเคนดิจิทัล(ฉบับประมวล)\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 10(1) และ (2) และมาตรา 19 วรรคสาม แห่งพระราชกําหนดการประกอบธุรกิจสินทรัพย์ดิจิทัล พ.ศ. 2561 คณะกรรมการ ก.ล.ต. ออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 กรกฎาคม พ.ศ. 2561 เป็นต้นไปข้อ ๒ ในประกาศนี้"ผู้ออกโทเคนดิจิทัล" หมายความว่า ผู้ออกโทเคนดิจิทัลตามประกาศเกี่ยวกับการเสนอขายโทเคนดิจิทัล"ธุรกรรมเงินตราต่างประเทศ" หมายความว่า การซื้อขายหรือแลกเปลี่ยนเงินตราต่างประเทศ เพื่อใช้ในการให้บริการลูกค้าอันเนื่องมาจากการเป็นผู้ให้บริการระบบเสนอขายโทเคนดิจิทัล"วงเงินจัดสรร" หมายความว่า วงเงินการทําธุรกรรมเงินตราต่างประเทศ ซึ่งธนาคารแห่งประเทศไทยมอบหมายให้สํานักงาน ก.ล.ต. เป็นผู้จัดสรรวงเงิน"สัญญาอัจฉริยะ" (smart contract) หมายความว่า ชุดคําสั่งคอมพิวเตอร์ที่ดําเนินการบังคับตามข้อตกลงระหว่างคู่สัญญาโดยอัตโนมัติเมื่อเกิดเหตุการณ์ตามที่กําหนด"ผู้บริหาร" หมายความว่า ผู้จัดการ หรือผู้ดํารงตําแหน่งระดับบริหาร 4 รายแรกนับต่อจากผู้จัดการลงมา ผู้ซึ่งดํารงตําแหน่งเทียบเท่ากับผู้ดํารงตําแหน่งระดับบริหารรายที่ 4 ทุกรายและให้หมายความรวมถึงผู้ดํารงตําแหน่งระดับบริหารในสายงานบัญชีหรือการเงินที่เป็นระดับผู้จัดการฝ่ายขึ้นไปหรือเทียบเท่า"ผู้ลงทุนสถาบัน" หมายความว่า ผู้ลงทุนสถาบันตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบัน ผู้ลงทุนรายใหญ่พิเศษ และผู้ลงทุนรายใหญ่"ผู้ลงทุนรายใหญ่พิเศษ" หมายความว่า ผู้ลงทุนรายใหญ่พิเศษตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบัน ผู้ลงทุนรายใหญ่พิเศษ และผู้ลงทุนรายใหญ่ "นิติบุคคลร่วมลงทุน" (venture capital) หมายความว่า นิติบุคคลร่วมลงทุนตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการเสนอขายโทเคนดิจิทัลต่อประชาชน"กิจการเงินร่วมลงทุน" หมายความว่า กิจการเงินร่วมลงทุนตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการเสนอขายโทเคนดิจิทัลต่อประชาชนข้อ ๓ เพื่อประโยชน์ในการปฏิบัติตามประกาศนี้ สํานักงาน ก.ล.ต. อาจดําเนินการดังต่อไปนี้(1) กําหนดหลักเกณฑ์ในรายละเอียดของข้อกําหนดตามประกาศนี้ ให้มีความชัดเจนเพียงพอที่ผู้ให้บริการระบบเสนอขายโทเคนดิจิทัลจะสามารถปฏิบัติตามประกาศนี้ได้ในแนวทางเดียวกัน ทั้งนี้ การกําหนดหลักเกณฑ์ดังกล่าว อาจกําหนดตามประเภทโทเคนดิจิทัลหรือผู้ลงทุนก็ได้(2) สํานักงาน ก.ล.ต. มีอํานาจกําหนดแนวทาง (guideline) การปฏิบัติในรายละเอียดของข้อกําหนดตามประกาศนี้ เพื่อเป็นการให้แนวทางปฏิบัติที่ถือว่าเหมาะสมและสอดคล้องตามประกาศนี้ และหากผู้ให้บริการระบบเสนอขายโทเคนดิจิทัลปฏิบัติตามแนวทางดังกล่าวแล้ว ให้ถือว่าผู้ให้บริการระบบเสนอขายโทเคนดิจิทัลมีการปฏิบัติตามข้อกําหนดในประกาศนี้ในเรื่องที่มีการออกแนวทางนั้น(3) เพื่อเป็นการป้องกันมิให้ผู้ให้บริการระบบเสนอขายโทเคนดิจิทัลกระทําการที่อาจเป็นการฝ่าฝืนหรือไม่ปฏิบัติตามข้อกําหนดของประกาศนี้ สํานักงาน ก.ล.ต. อาจกําหนดให้ผู้ให้บริการระบบเสนอขายโทเคนดิจิทัลขอความเห็นชอบการดําเนินการใดตามประกาศนี้ก่อนการดําเนินการนั้นก็ได้(4) เพื่อให้สํานักงาน ก.ล.ต. สามารถติดตามการปฏิบัติตามประกาศนี้ได้ ให้สํานักงาน ก.ล.ต. กําหนดให้ผู้ให้บริการระบบเสนอขายโทเคนดิจิทัลจัดส่งข้อมูล รายงาน หรือเอกสารที่เกี่ยวข้องต่อสํานักงาน ก.ล.ต. ภายในระยะเวลาที่เหมาะสมได้ หรือจะสั่งการเป็นรายกรณีโดยต้องไม่เป็นภาระ ต่อผู้ให้บริการระบบเสนอขายโทเคนดิจิทัลจนเกินสมควร ทั้งนี้ ระยะเวลาที่สํานักงาน ก.ล.ต. จะกําหนด ให้เป็นไปตามกรอบ ดังต่อไปนี้ (ก) ในกรณีที่เป็นเรื่องเร่งด่วนและมีผลกระทบต่อผู้ให้บริการระบบเสนอขายโทเคนดิจิทัล ผู้ลงทุน หรือตลาดทุน อย่างมีนัยสําคัญ สํานักงาน ก.ล.ต. อาจกําหนดให้ดําเนินการภายในวันทําการที่เกิดกรณีดังกล่าวได้ (ข) ในกรณีอื่นนอกจาก (ก) ให้กําหนดระยะเวลาอย่างสมเหตุสมผลตามสภาพการณ์ เรื่อง และประเด็นที่เกี่ยวข้องข้อ ๔ บุคคลที่ประสงค์จะขอรับความเห็นชอบเป็นผู้ให้บริการระบบเสนอขายโทเคนดิจิทัล ให้ยื่นคําขอรับความเห็นชอบต่อสํานักงาน ก.ล.ต. ตาม[แบบ]( ก.ล.ต. พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือประชาชน หมวด ๑ การขอความเห็นชอบและการให้ความเห็นชอบเป็นผู้ให้บริการระบบเสนอขายโทเคนดิจิทัล\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๕ ค่าธรรมเนียมคําขอรับความเห็นชอบเป็นผู้ให้บริการระบบเสนอขายโทเคนดิจิทัล คําขอละ 50,000 บาท โดยให้ผู้ยื่นคําขอรับความเห็นชอบเสียค่าธรรมเนียมในวันที่ยื่นคําขอ ข้อ ๖ คณะกรรมการ ก.ล.ต. จะให้ความเห็นชอบเป็นผู้ให้บริการระบบเสนอขายโทเคนดิจิทัล เมื่อบุคคลดังกล่าวมีคุณสมบัติและเป็นไปตามเงื่อนไขดังต่อไปนี้(1) เป็นบริษัทที่จัดตั้งขึ้นตามกฎหมายไทย(2) มีทุนจดทะเบียนซึ่งชําระแล้วไม่น้อยกว่า 5 ล้านบาท(3) ไม่มีเหตุอันควรเชื่อได้ว่ามีฐานะทางการเงินที่อาจก่อให้เกิดความเสียหาย หรือมีพฤติการณ์อื่นที่แสดงให้เห็นว่าอยู่ในระหว่างประสบปัญหาทางการเงิน รวมทั้งไม่มีเหตุอันควรเชื่อได้ว่ามีข้อบกพร่องหรือมีความไม่เหมาะสมเกี่ยวกับการควบคุมและการปฏิบัติงานอันดีของธุรกิจ(4) แสดงได้ว่าบุคคลที่เป็นหรือจะเป็นกรรมการ ผู้จัดการ หรือบุคคลผู้มีอํานาจในการจัดการซึ่งเป็นผู้รับผิดชอบเกี่ยวกับการประกอบธุรกิจการเป็นผู้ให้บริการระบบเสนอขายโทเคนดิจิทัลไม่มีลักษณะต้องห้ามตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดลักษณะต้องห้ามของกรรมการและผู้บริหารของผู้ประกอบธุรกิจสินทรัพย์ดิจิทัล(5) แสดงได้ว่าจะมีโครงสร้างการบริหารจัดการ ระบบงาน ตลอดจนบุคลากร ที่เหมาะสมและเพียงพอให้สามารถประกอบธุรกิจได้อย่างมีประสิทธิภาพ ด้วยความรับผิดชอบ และเป็นไปตามกฎหมาย กฎเกณฑ์ และมาตรฐานการประกอบธุรกิจที่เกี่ยวข้องการพิจารณาความเหมาะสมและเพียงพอตามวรรคหนึ่ง ให้คํานึงถึงลักษณะ ขนาด ปริมาณ ความซับซ้อน และความหลากหลาย ของธุรกิจและบริการ ตลอดจนระดับความเสี่ยง ที่เกี่ยวกับธุรกิจและบริการดังกล่าวด้วย(6) แสดงได้ว่าจะมีบุคลากรในจํานวนที่เพียงพอกับการประกอบธุรกิจ โดยบุคลากรดังกล่าวต้องมีความรู้ ความสามารถ และประสบการณ์ อย่างเหมาะสมซึ่งสอดคล้องกับการปฏิบัติหน้าที่ ตลอดจนเป็นผู้ที่มีความซื่อสัตย์สุจริตและไม่มีประวัติในทางที่เสื่อมเสีย(7) แสดงได้ว่าจะมีระบบงานที่มีความพร้อมในการเป็นผู้ให้บริการระบบเสนอขายโทเคนดิจิทัลอย่างน้อยดังต่อไปนี้ (ก) ระบบงานในการกลั่นกรองโทเคนดิจิทัลที่จะเสนอขาย (ข) ระบบในการติดต่อและให้บริการกับผู้ลงทุน (ค) ระบบการเปิดเผยข้อมูลที่เพียงพอและน่าเชื่อถือ (ง) ระบบการจัดการความเสี่ยงที่อาจเกิดขึ้นทุกด้านอย่างรัดกุม (จ) ระบบการเสนอขายและจัดการค่าจองซื้อโทเคนดิจิทัลที่มีประสิทธิภาพ (ฉ) ระบบเทคโนโลยีสารสนเทศที่มีประสิทธิภาพซึ่งรวมถึงการดูแลรักษาความปลอดภัยของระบบงานและข้อมูล (security) ความถูกต้องเชื่อถือได้ของระบบงานและข้อมูล (integrity) และความพร้อมใช้ของระบบงาน (availability) โดยคํานึงถึงความเสี่ยงด้านเทคโนโลยีสารสนเทศ (IT risk) และความเสี่ยงด้านภัยคุกคามทางไซเบอร์ (cyber risk) ทั้งนี้ ต้องเป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยข้อกําหนดในรายละเอียดเกี่ยวกับการจัดให้มีระบบเทคโนโลยีสารสนเทศ รวมทั้งแนวปฏิบัติที่ออกตามประกาศดังกล่าวด้วย (ช) ระบบการจัดเก็บข้อมูลที่เกี่ยวกับการประกอบธุรกิจให้ถูกต้อง ครบถ้วน ตรวจสอบได้ และปลอดภัย โดยเฉพาะการป้องกันการเข้าถึงข้อมูลอย่างไม่ถูกต้อง ไม่เหมาะสม หรือขัดกับกฎหมาย (ซ) ระบบงานที่สามารถรองรับการประกอบธุรกิจได้อย่างต่อเนื่อง (ฌ) ระบบงานในการกํากับดูแลการปฏิบัติงานของผู้ให้บริการระบบเสนอขายโทเคนดิจิทัล (compliance) ตามแนวทางที่สํานักงาน ก.ล.ต. ประกาศกําหนด (ญ) ระบบการจัดการเกี่ยวกับข้อร้องเรียนของผู้ลงทุนเพื่อระงับข้อพิพาทอย่างมีประสิทธิภาพ(8) ในกรณีที่ผู้ขอรับความเห็นชอบเป็นผู้ซึ่งประกอบธุรกิจอื่นอยู่แล้วก่อนวันที่ยื่นคําขอรับความเห็นชอบ ธุรกิจอื่นของผู้ขอรับความเห็นชอบต้องเป็นกิจการที่เกี่ยวเนื่อง เป็นประโยชน์ หรือสนับสนุนการประกอบธุรกิจเป็นผู้ให้บริการระบบเสนอขายโทเคนดิจิทัลและไม่มีลักษณะที่อาจก่อให้เกิดความขัดแย้งทางผลประโยชน์กับการเป็นผู้ให้บริการระบบเสนอขายโทเคนดิจิทัล เว้นแต่จะแสดงได้ว่าสามารถจัดให้มีระบบในการป้องกันความขัดแย้งทางผลประโยชน์ในเรื่องดังกล่าวได้อย่างมีประสิทธิภาพข้อ ๗ คณะกรรมการ ก.ล.ต. จะพิจารณาคําขอความเห็นชอบเป็นผู้ให้บริการระบบเสนอขายโทเคนดิจิทัลภายใน 90 วันนับแต่วันที่สํานักงาน ก.ล.ต. ได้รับคําขอรับความเห็นชอบ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชน ทั้งนี้ ในกรณีที่คณะกรรมการ ก.ล.ต. ให้ความเห็นชอบผู้ให้บริการระบบเสนอขายโทเคนดิจิทัลรายใด ให้สํานักงาน ก.ล.ต. แสดงชื่อผู้ให้บริการระบบเสนอขายโทเคนดิจิทัลนั้นไว้ในลักษณะที่ให้ประชาชนเข้าตรวจดูได้ในกรณีที่คณะกรรมการ ก.ล.ต. ไม่ให้ความเห็นชอบเนื่องจากผู้ให้บริการระบบเสนอขายโทเคนดิจิทัลมีลักษณะไม่เป็นไปตามหลักเกณฑ์ในข้อ 6 ให้สํานักงาน ก.ล.ต. แจ้งผลการพิจารณาของคณะกรรมการ ก.ล.ต. พร้อมทั้งเหตุผลแก่ผู้ยื่นคําขอ โดยคณะกรรมการ ก.ล.ต. อาจกําหนดระยะเวลาหรือเงื่อนไขในการรับพิจารณาคําขอความเห็นชอบของผู้ให้บริการระบบเสนอขายโทเคนดิจิทัลรายนั้นในครั้งต่อไปไว้ด้วยก็ได้ โดยกําหนดระยะเวลาดังกล่าวต้องไม่เกิน 10 ปีนับแต่วันที่สํานักงาน ก.ล.ต. แจ้งการไม่ให้ความเห็นชอบเมื่อพ้นกําหนดระยะเวลาหรือเมื่อผู้ให้บริการระบบเสนอขายโทเคนดิจิทัลได้ปฏิบัติตามเงื่อนไขที่กําหนดในวรรคสองแล้ว หากผู้ให้บริการระบบเสนอขายโทเคนดิจิทัลนั้นประสงค์จะยื่นคําขอความเห็นชอบใหม่ คณะกรรมการ ก.ล.ต. จะไม่นําเหตุที่ทําให้คณะกรรมการ ก.ล.ต. ไม่ให้ความเห็นชอบในครั้งก่อนมาประกอบการพิจารณาคําขอความเห็นชอบอีกข้อ ๘ ในการใช้ดุลพินิจสั่งการตามข้อ 7 คณะกรรมการ ก.ล.ต. จะคํานึงถึงข้อเท็จจริงที่เกี่ยวข้องกับพฤติกรรมของผู้ให้บริการระบบเสนอขายโทเคนดิจิทัลหรือบุคคลตามข้อ 6(4) เป็นรายกรณีทั้งนี้ ปัจจัยที่คณะกรรมการ ก.ล.ต. นํามาใช้ประกอบการพิจารณาจะรวมถึง(1) ขอบเขตของผลกระทบจากพฤติกรรม เช่น กระทบต่อตลาดเงินหรือตลาดทุน กระทบต่อประชาชนโดยรวม หรือกระทบต่อบุคคลเฉพาะราย เป็นต้น(2) นัยสําคัญของพฤติกรรม เช่น จํานวนเงินที่เกี่ยวข้อง ปริมาณธุรกรรมที่เกี่ยวข้อง เป็นต้น(3) ผู้รับประโยชน์จากผลของพฤติกรรม(4) ความเกี่ยวข้องของบุคคลต่อพฤติกรรม เช่น เป็นตัวการ ผู้ใช้ หรือผู้สนับสนุน เป็นต้น(5) ความซับซ้อนของลักษณะการกระทําหรือเครื่องมือที่ใช้ในการกระทํา เช่น การใช้ชื่อบุคคลอื่น หรือการตั้งบริษัทอําพราง เป็นต้น(6) ประวัติพฤติกรรมในอดีต เช่น เป็นพฤติกรรมครั้งแรก หรือเป็นพฤติกรรมที่เกิดซ้ําหรือต่อเนื่อง เป็นต้น(7) ความตระหนักของผู้กระทําในเรื่องดังกล่าว เช่น จงใจ หรือประมาทเลินเล่ออย่างร้ายแรง เป็นต้น(8) ข้อเท็จจริงอื่น เช่น การให้ข้อเท็จจริงหรือพยานหลักฐานที่เป็นประโยชน์ต่อการพิจารณาหรือดําเนินการ การปิดบังอําพรางหรือทําลายพยานหลักฐานที่เกี่ยวข้อง หรืการให้ข้อมูลอันเป็นเท็จ เป็นต้นข้อ 8/1 ผู้ได้รับความเห็นชอบเป็นผู้ให้บริการระบบเสนอขายโทเคนดิจิทัลต้องประกอบกิจการภายในหนึ่งร้อยแปดสิบวันนับแต่วันที่ได้รับความเห็นชอบ ทั้งนี้ จะเริ่มประกอบกิจการได้ต่อเมื่อสํานักงาน ก.ล.ต. ตรวจสอบแล้วเห็นว่าผู้ได้รับความเห็นชอบเป็นผู้ให้บริการระบบเสนอขายโทเคนดิจิทัลสามารถแสดงได้ถึงความพร้อมของระบบงานตามข้อ 6(5) (6) และ (7) ในกรณีที่ผู้ได้รับความเห็นชอบเป็นผู้ให้บริการระบบเสนอขายโทเคนดิจิทัลไม่สามารถประกอบกิจการภายในหนึ่งร้อยแปดสิบวันนับแต่วันที่ได้รับความเห็นชอบตามวรรคหนึ่งคณะกรรมการ ก.ล.ต. อาจเพิกถอนการให้ความเห็นชอบได้ข้อ ๙ ให้ผู้ได้รับความเห็นชอบเป็นผู้ให้บริการระบบเสนอขายโทเคนดิจิทัลชําระค่าธรรมเนียมการประกอบธุรกิจปีละ 100,000 บาทให้ชําระค่าธรรมเนียมตามวรรคหนึ่งต่อสํานักงาน ก.ล.ต. ตามปีปฏิทินภายในวันที่ 31 มกราคมของปีนั้น เว้นแต่ในปีแรกของการเริ่มประกอบกิจการ ให้ชําระค่าธรรมเนียมให้แล้วเสร็จก่อนวันเริ่มประกอบกิจการในกรณีที่ระยะเวลาจนถึงสิ้นปีปฏิทิน สําหรับปีแรกที่เริ่มประกอบกิจการเหลือน้อยกว่า 6 เดือน ให้ผู้ได้รับความเห็นชอบชําระค่าธรรมเนียมเพียงร้อยละ 50 ของค่าธรรมเนียมที่กําหนดไว้ตามวรรคหนึ่งหมวด ๒ มาตรฐานในการปฏิบัติงาน\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๐ ผู้ให้บริการระบบเสนอขายโทเคนดิจิทัลต้องปฏิบัติตามมาตรฐานดังต่อไปนี้(1) ให้บริการแก่ผู้ลงทุนด้วยความซื่อสัตย์สุจริต และใช้ความรู้ความสามารถ และความชํานาญ ด้วยความเอาใจใส่และระมัดระวังตามมาตรฐานหรือเยี่ยงผู้ประกอบวิชาชีพในลักษณะเดียวกันจะพึงกระทํา(2) ดําเนินธุรกิจโดยรักษาภาพลักษณ์และชื่อเสียงของผู้ให้บริการระบบเสนอขายโทเคนดิจิทัล รวมทั้งรักษาความน่าเชื่อถือของตลาดทุนเป็นสําคัญ ตลอดจนดําเนินธุรกิจด้วยความสมเหตุสมผลซึ่งเหมาะสมกับเวลา ลักษณะหรือสภาพของธุรกิจ และการให้บริการ(3) ให้บริการอย่างมีคุณภาพ และปฏิบัติต่อผู้ลงทุนอย่างเป็นธรรมและเท่าเทียมกันโดยคํานึงถึงประเภท ลักษณะ และเงื่อนไขของผู้ลงทุน(4) ไม่กระทําการใดที่จะเป็นผลให้ผู้ลงทุนฝ่าฝืนหรือไม่ปฏิบัติตามข้อจํากัดหรือหน้าที่ตามกฎหมาย ทั้งนี้ ตามที่ผู้ลงทุนแจ้งว่ามีข้อจํากัดหรือมีหน้าที่ตามกฎหมายนั้น(5) ไม่กระทําการใดที่อาจก่อให้เกิดความขัดแย้งทางผลประโยชน์หรือที่จะทําให้การให้บริการไม่เป็นไปตามมาตรฐานหรือเยี่ยงผู้ประกอบวิชาชีพในลักษณะเดียวกันจะพึงกระทํา เว้นแต่เป็นการกระทําที่เป็นไปตามหลักเกณฑ์และเงื่อนไขที่คณะกรรมการ ก.ล.ต. ประกาศกําหนด หรือเป็นหน้าที่ที่ต้องกระทําตามกฎหมาย(6) ไม่รับหรือให้ค่าตอบแทนหรือประโยชน์อื่นใดไม่ว่าในรูปเงิน คริปโทเคอร์เรนซี ดิจิทัลโทเคน สิ่งของ หรือบริการยิ่งกว่าค่าตอบแทนหรือประโยชน์ปกติที่พึงได้รับหรือให้เนื่องจากการให้บริการ (7) ดูแลไม่ให้มีการนําทรัพยากรของผู้ให้บริการระบบเสนอขายโทเคนดิจิทัลเข้าไปมีส่วนร่วมหรือถูกนําไปใช้ในทางที่มิชอบข้อ ๑๑ ผู้ให้บริการระบบเสนอขายโทเคนดิจิทัลต้องไม่ทําข้อตกลงกับผู้ลงทุนในลักษณะเป็นการตัดหรือจํากัดความรับผิดของผู้ให้บริการระบบเสนอขายโทเคนดิจิทัลเมื่อมีความเสียหายเกิดขึ้นกับผู้ลงทุน อันเนื่องจากการที่ผู้ให้บริการระบบเสนอขายโทเคนดิจิทัล กรรมการ หรือผู้มีอํานาจในการจัดการซึ่งเป็นผู้รับผิดชอบเกี่ยวกับการประกอบธุรกิจ ไม่ได้ดําเนินธุรกิจหรือปฏิบัติงานให้เป็นไปตามข้อกําหนดของประกาศนี้ข้อ ๑๒ ผู้ให้บริการระบบเสนอขายโทเคนดิจิทัลต้องดํารงคุณสมบัติตามข้อ 6 ตลอดระยะเวลาที่ได้รับความเห็นชอบข้อ ๑๓ ผู้ให้บริการระบบเสนอขายโทเคนดิจิทัลต้องดําเนินการให้การเสนอขายและการจองซื้อโทเคนดิจิทัลเป็นไปตามหลักเกณฑ์ที่ผู้ออกโทเคนดิจิทัลต้องปฏิบัติตามประกาศที่เกี่ยวข้อง และตามที่ระบุไว้ในแบบแสดงรายการข้อมูลการเสนอขายโทเคนดิจิทัลและหนังสือชี้ชวน (ถ้ามี)ข้อ ๑๔ ในกรณีที่ผู้ให้บริการระบบเสนอขายโทเคนดิจิทัลตรวจพบหรือมีเหตุอันควรสงสัยว่าผู้ออกโทเคนดิจิทัลหรือการเสนอขายโทเคนดิจิทัลจะมีการฝ่าฝืนหรือไม่ปฏิบัติตามข้อกําหนดในประกาศ หรือกฎหมายที่เกี่ยวข้อง ให้ผู้ให้บริการระบบเสนอขายโทเคนดิจิทัลปฏิเสธการให้บริการพร้อมทั้งแจ้งให้สํานักงาน ก.ล.ต. ทราบโดยไม่ชักช้าข้อ 14/1 ในกรณีประสงค์จะทําธุรกรรมเงินตราต่างประเทศ ให้ผู้ให้บริการระบบเสนอขายโทเคนดิจิทัลปฏิบัติตามหลักเกณฑ์ดังต่อไปนี้(1) ขอรับวงเงินจัดสรรจากสํานักงาน ก.ล.ต. ทั้งนี้ การขอรับการจัดสรรวงเงินดังกล่าวให้เป็นไปตามรูปแบบและวิธีการที่จัดไว้บนเว็บไซต์ของสํานักงาน ก.ล.ต. (2) ดําเนินการตรวจสอบวงเงินก่อนทําธุรกรรมเงินตราต่างประเทศ เพื่อให้มั่นใจว่ายังคงอยู่ภายในวงเงินที่ได้รับจัดสรรตาม (1)ข้อ ๑๕ ห้ามมิให้ผู้ให้บริการระบบเสนอขายโทเคนดิจิทัลประกอบธุรกิจอื่นนอกเหนือจากการให้บริการเครือข่ายอิเล็กทรอนิกส์ที่ได้รับความเห็นชอบ เว้นแต่ ผู้ให้บริการระบบเสนอขายโทเคนดิจิทัลจะขออนุญาตต่อสํานักงาน ก.ล.ต. ก่อนการเริ่มประกอบกิจการอื่นใดดังกล่าว ทั้งนี้ กิจการนั้นต้องเป็นกิจการที่เกี่ยวเนื่อง เป็นประโยชน์ หรือสนับสนุนการประกอบธุรกิจเป็นผู้ให้บริการระบบเสนอขายโทเคนดิจิทัลและไม่มีลักษณะที่อาจก่อให้เกิดความขัดแย้งทางผลประโยชน์กับการเป็นผู้ให้บริการระบบเสนอขายโทเคนดิจิทัลโดยผู้ให้บริการระบบเสนอขายโทเคนดิจิทัลต้องแสดงได้ว่าสามารถจัดให้มีระบบในการป้องกันความขัดแย้งทางผลประโยชน์ในเรื่องดังกล่าวได้อย่างมีประสิทธิภาพข้อ ๑๖ 16 ผู้ให้บริการระบบเสนอขายโทเคนดิจิทัลต้องจัดให้มีการเปิดเผยข้อมูลที่เกี่ยวกับการกระทําที่มีความขัดแย้งทางผลประโยชน์ โดยเฉพาะความขัดแย้งทางผลประโยชน์ระหว่างผู้ลงทุนกับผู้ให้บริการระบบเสนอขายโทเคนดิจิทัลและบุคคลที่เกี่ยวข้องกับการประกอบธุรกิจ รวมทั้งต้องดําเนินการและควบคุมดูแลให้กรรมการ หรือผู้มีอํานาจในการจัดการซึ่งเป็นผู้รับผิดชอบเกี่ยวกับการประกอบธุรกิจ เปิดเผยข้อมูลความเสี่ยงดังกล่าวด้วย ข้อ 16/1 ผู้ให้บริการระบบเสนอขายโทเคนดิจิทัลต้องปฏิบัติตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยข้อกําหนดในรายละเอียดเกี่ยวกับการจัดให้มีระบบเทคโนโลยีสารสนเทศ รวมทั้งแนวปฏิบัติที่ออกตามประกาศดังกล่าวหมวด ๓ การทําหน้าที่กลั่นกรองข้อมูลเกี่ยวกับโทเคนดิจิทัล\_\_\_\_\_\_\_\_\_\_\_\_\_\_\_\_ข้อ ๑๗ ในการเสนอขายโทเคนดิจิทัล ให้ผู้ให้บริการระบบเสนอขายโทเคนดิจิทัลมีหน้าที่ดังต่อไปนี้ (1) ตรวจสอบและสอบทานข้อมูลการเสนอขายโทเคนดิจิทัล (due diligence) และข้อมูลอื่น ๆ ที่เกี่ยวข้องจนเป็นที่เข้าใจและดําเนินการจนเชื่อมั่นว่า (ก) ผู้ออกโทเคนดิจิทัลมีคุณสมบัติเหมาะสมที่จะได้รับอนุญาตให้เสนอขายโทเคนดิจิทัลตามประกาศที่เกี่ยวข้อง มีแผนธุรกิจตามหลักเกณฑ์ที่ประกาศกําหนด และไม่มีเหตุอันควรเชื่อได้ว่าการเสนอขายโทเคนดิจิทัลดังกล่าวเป็นการหลอกลวงประชาชน (ข) คําขออนุญาตเสนอขายโทเคนดิจิทัล แบบแสดงรายการข้อมูลการเสนอขายโทเคนดิจิทัลและร่างหนังสือชี้ชวน รวมถึงเอกสารประกอบการเสนอขาย (ถ้ามี) มีข้อมูลที่ถูกต้อง ครบถ้วน ไม่มีข้อมูลที่ยังมิได้เปิดเผยซึ่งอาจมีผลกระทบต่อการพิจารณาของสํานักงาน ก.ล.ต. และต่อการตัดสินใจของผู้ลงทุน รวมทั้งไม่มีลักษณะที่อาจทําให้ผู้ใช้ข้อมูลสําคัญผิด ทั้งนี้ ผู้ให้บริการระบบเสนอขายโทเคนดิจิทัลต้องคํานึงถึงผลประโยชน์ของผู้ลงทุนเป็นสําคัญ (ค) ชุดรหัส (source code) ในสัญญาอัจฉริยะ (smart contract) หรือกลไกอื่นที่นํามาใช้ทดแทนสัญญาอัจฉริยะ (smart contract) (ถ้ามี) มีรายละเอียดตรงกับข้อมูลในร่างหนังสือชี้ชวน(2) ให้ความเห็นต่อสํานักงาน ก.ล.ต. ว่าผู้ออกโทเคนดิจิทัลมีคุณสมบัติครบถ้วนตาม (1) และรับรองต่อสํานักงาน ก.ล.ต. ถึงการที่ผู้ออกโทเคนดิจิทัลได้ปฏิบัติตามหลักเกณฑ์ในประกาศที่เกี่ยวข้อง(3) ให้ความรู้ คําแนะนํา หรือกระทําการใด ๆ เพื่อให้ผู้ออกโทเคนดิจิทัลได้ทราบถึงหน้าที่ ความรับผิดชอบ กฎเกณฑ์ เงื่อนไข และวิธีปฏิบัติต่าง ๆ ที่เกี่ยวข้อง มีการจัดการและการดําเนินการ ที่ตระหนักถึงความรับผิดชอบที่มีต่อผู้ลงทุนเป็นสําคัญ(4) ติดต่อประสานงานกับสํานักงาน ก.ล.ต. และรับรองการปฏิบัติหน้าที่ตาม (2) และ (3) (5) ในกรณีที่ผู้ออกโทเคนดิจิทัลมีการยื่นแบบแสดงรายการข้อมูลการเสนอขายโทเคนดิจิทัลและร่างหนังสือชี้ชวนต่อสํานักงาน ก.ล.ต. ผู้ให้บริการระบบเสนอขายโทเคนดิจิทัลต้องดําเนินการตามสมควรเพื่อให้มั่นใจได้ว่าการเผยแพร่หรือเปิดเผยข้อมูลเกี่ยวกับโทเคนดิจิทัลหรือผู้ออกโทเคนดิจิทัลตั้งแต่วันที่ยื่นแบบแสดงรายการข้อมูลการเสนอขายโทเคนดิจิทัลและร่างหนังสือชี้ชวนจนถึงวันปิดการเสนอขายโทเคนดิจิทัล เป็นไปตามหลักเกณฑ์ดังนี้ (ก) ผู้ออกโทเคนดิจิทัล กรรมการหรือผู้บริหารของผู้ออกโทเคนดิจิทัล รวมทั้งกรรมการ ผู้บริหาร หรือผู้ปฏิบัติงานในสายงานที่เกี่ยวข้องในการเสนอขายโทเคนดิจิทัล ไม่ทําการเผยแพร่หรือเปิดเผยข้อมูลเกี่ยวกับโทเคนดิจิทัลหรือผู้ออกโทเคนดิจิทัล โดยที่ไม่ปรากฏข้อมูลดังกล่าวในแบบแสดงรายการข้อมูลการเสนอขายโทเคนดิจิทัลหรือร่างหนังสือชี้ชวน และข้อมูลนั้นอาจมีผลต่อการตัดสินใจจองซื้อโทเคนดิจิทัลของผู้ลงทุน หรือต่อการคาดการณ์เกี่ยวกับราคาหรือผลตอบแทนของโทเคนดิจิทัลที่เสนอขาย (ข) ในกรณีที่การเผยแพร่ข้อมูลกระทําโดยการแจกจ่ายเอกสารหรือจัดสัมมนา ผู้ให้บริการระบบเสนอขายโทเคนดิจิทัลต้องดูแลให้เอกสารหรือการชี้แจงข้อมูลดังกล่าวมีสาระสําคัญของข้อมูลไม่ต่างจากแบบแสดงรายการข้อมูลการเสนอขายโทเคนดิจิทัลและร่างหนังสือชี้ชวน และต้องแจกจ่ายไปพร้อมกับแบบแสดงรายการข้อมูลการเสนอขายโทเคนดิจิทัลและร่างหนังสือชี้ชวนในการเสนอขายโทเคนดิจิทัล ให้ผู้ให้บริการระบบเสนอขายโทเคนดิจิทัลมีหน้าที่ดังต่อไปนี้ (1) ตรวจสอบและสอบทานข้อมูลการเสนอขายโทเคนดิจิทัล (due diligence) และข้อมูลอื่น ๆ ที่เกี่ยวข้องจนเป็นที่เข้าใจและดําเนินการจนเชื่อมั่นว่า (ก) ผู้ออกโทเคนดิจิทัลมีคุณสมบัติเหมาะสมที่จะได้รับอนุญาตให้เสนอขายโทเคนดิจิทัลตามประกาศที่เกี่ยวข้อง มีแผนธุรกิจตามหลักเกณฑ์ที่ประกาศกําหนด และไม่มีเหตุอันควรเชื่อได้ว่าการเสนอขายโทเคนดิจิทัลดังกล่าวเป็นการหลอกลวงประชาชน (ข) คําขออนุญาตเสนอขายโทเคนดิจิทัล แบบแสดงรายการข้อมูลการเสนอขายโทเคนดิจิทัลและร่างหนังสือชี้ชวน รวมถึงเอกสารประกอบการเสนอขาย (ถ้ามี) มีข้อมูลที่ถูกต้อง ครบถ้วน ไม่มีข้อมูลที่ยังมิได้เปิดเผยซึ่งอาจมีผลกระทบต่อการพิจารณาของสํานักงาน ก.ล.ต. และต่อการตัดสินใจของผู้ลงทุน รวมทั้งไม่มีลักษณะที่อาจทําให้ผู้ใช้ข้อมูลสําคัญผิด ทั้งนี้ ผู้ให้บริการระบบเสนอขายโทเคนดิจิทัลต้องคํานึงถึงผลประโยชน์ของผู้ลงทุนเป็นสําคัญ (ค) ชุดรหัส (source code) ในสัญญาอัจฉริยะ (smart contract) หรือกลไกอื่นที่นํามาใช้ทดแทนสัญญาอัจฉริยะ (smart contract) (ถ้ามี) มีรายละเอียดตรงกับข้อมูลในร่างหนังสือชี้ชวน(2) ให้ความเห็นต่อสํานักงาน ก.ล.ต. ว่าผู้ออกโทเคนดิจิทัลมีคุณสมบัติครบถ้วนตาม (1) และรับรองต่อสํานักงาน ก.ล.ต. ถึงการที่ผู้ออกโทเคนดิจิทัลได้ปฏิบัติตามหลักเกณฑ์ในประกาศที่เกี่ยวข้อง(3) ให้ความรู้ คําแนะนํา หรือกระทําการใด ๆ เพื่อให้ผู้ออกโทเคนดิจิทัลได้ทราบถึงหน้าที่ ความรับผิดชอบ กฎเกณฑ์ เงื่อนไข และวิธีปฏิบัติต่าง ๆ ที่เกี่ยวข้อง มีการจัดการและการดําเนินการ ที่ตระหนักถึงความรับผิดชอบที่มีต่อผู้ลงทุนเป็นสําคัญ(4) ติดต่อประสานงานกับสํานักงาน ก.ล.ต. และรับรองการปฏิบัติหน้าที่ตาม (2) และ (3) (5) ในกรณีที่ผู้ออกโทเคนดิจิทัลมีการยื่นแบบแสดงรายการข้อมูลการเสนอขาย โทเคนดิจิทัลและร่างหนังสือชี้ชวนต่อสํานักงาน ก.ล.ต. ผู้ให้บริการระบบเสนอขายโทเคนดิจิทัล ต้องดําเนินการตามสมควรเพื่อให้มั่นใจได้ว่าการเผยแพร่หรือเปิดเผยข้อมูลเกี่ยวกับโทเคนดิจิทัลหรือผู้ออกโทเคนดิจิทัลตั้งแต่วันที่ยื่นแบบแสดงรายการข้อมูลการเสนอขายโทเคนดิจิทัลและร่างหนังสือชี้ชวนจนถึงวันปิดการเสนอขายโทเคนดิจิทัล เป็นไปตามหลักเกณฑ์ดังนี้ (ก) ผู้ออกโทเคนดิจิทัล กรรมการหรือผู้บริหารของผู้ออกโทเคนดิจิทัล รวมทั้งกรรมการ ผู้บริหาร หรือผู้ปฏิบัติงานในสายงานที่เกี่ยวข้องในการเสนอขายโทเคนดิจิทัล ไม่ทําการเผยแพร่หรือเปิดเผยข้อมูลเกี่ยวกับโทเคนดิจิทัลหรือผู้ออกโทเคนดิจิทัล โดยที่ไม่ปรากฏข้อมูลดังกล่าวในแบบแสดงรายการข้อมูลการเสนอขายโทเคนดิจิทัลหรือร่างหนังสือชี้ชวน และข้อมูลนั้นอาจมีผลต่อการตัดสินใจจองซื้อโทเคนดิจิทัลของผู้ลงทุน หรือต่อการคาดการณ์เกี่ยวกับราคาหรือผลตอบแทนของโทเคนดิจิทัลที่เสนอขาย (ข) ในกรณีที่การเผยแพร่ข้อมูลกระทําโดยการแจกจ่ายเอกสารหรือจัดสัมมนา ผู้ให้บริการระบบเสนอขายโทเคนดิจิทัลต้องดูแลให้เอกสารหรือการชี้แจงข้อมูลดังกล่าวมีสาระสําคัญของข้อมูลไม่ต่างจากแบบแสดงรายการข้อมูลการเสนอขายโทเคนดิจิทัลและร่างหนังสือชี้ชวน และต้องแจกจ่ายไปพร้อมกับแบบแสดงรายการข้อมูลการเสนอขายโทเคนดิจิทัลและร่างหนังสือชี้ชวนข้อ ๑๘ ผู้ให้บริการระบบเสนอขายโทเคนดิจิทัลต้องปฏิบัติดังต่อไปนี้(1) จัดเก็บข้อมูลที่เกี่ยวข้องกับการทําหน้าที่เป็นผู้ให้บริการระบบ เพื่อใช้เป็นหลักฐานในการทําหน้าที่เป็นผู้ให้บริการระบบเสนอขายโทเคนดิจิทัล และต้องเก็บข้อมูลดังกล่าวไว้อย่างน้อย 3 ปี เพื่อให้สํานักงาน ก.ล.ต. สามารถตรวจสอบและอ้างอิงได้(2) ในกรณีที่ประกาศที่เกี่ยวข้องกับการเสนอขายโทเคนดิจิทัล กําหนดหน้าที่และความรับผิดชอบของผู้ให้บริการระบบเสนอขายโทเคนดิจิทัลไว้เช่นใด ผู้ให้บริการระบบเสนอขายโทเคนดิจิทัลดังกล่าวต้องปฏิบัติตามให้ถูกต้องและครบถ้วนตามที่ประกาศดังกล่าวกําหนดด้วย(3) ในกรณีที่ผู้ให้บริการระบบเสนอขายโทเคนดิจิทัลรายใดไม่ได้รับความร่วมมือจากผู้ออกโทเคนดิจิทัล หรือเห็นว่าข้อมูลที่แสดงในเอกสารต่าง ๆ ไม่เป็นไปตามที่กําหนดในหมวดนี้ ผู้ให้บริการระบบเสนอขายโทเคนดิจิทัลรายนั้นต้องแจ้งรายละเอียดของการไม่ได้รับความร่วมมือดังกล่าว เป็นหนังสือไปยังสํานักงาน ก.ล.ต. ในกรณีที่ผู้ให้บริการระบบเสนอขายโทเคนดิจิทัลมิได้แจ้งรายละเอียดดังกล่าว และหากข้อมูลที่เกี่ยวกับการเสนอขายโทเคนดิจิทัลไม่ถูกต้องหรือไม่ครบถ้วน คณะกรรมการ ก.ล.ต. จะถือว่าผู้ให้บริการระบบเสนอขายโทเคนดิจิทัลนั้นปฏิบัติหน้าที่บกพร่องไม่เหมาะสม หรือไม่ครบถ้วน (4) ในกรณีที่ผู้ให้บริการระบบเสนอขายโทเคนดิจิทัลรายใดไม่มีความเชี่ยวชาญในข้อมูลที่ต้องจัดเตรียมหรือร่วมจัดทําหรือให้ความเห็นในฐานะเป็นผู้ให้บริการระบบเสนอขายโทเคนดิจิทัล ผู้ให้บริการระบบเสนอขายโทเคนดิจิทัลรายนั้นอาจนําข้อมูลจากบุคคลอื่นที่มีความเชี่ยวชาญในด้านนั้นมาอ้างอิงได้ ทั้งนี้ ผู้ให้บริการระบบเสนอขายโทเคนดิจิทัลต้องตรวจสอบจนเชื่อได้ว่าผู้เชี่ยวชาญรายนั้นเป็นผู้ที่มีความรู้ความสามารถในเรื่องนั้นเป็นอย่างดีข้อ ๑๙ เพื่อประโยชน์ในการเปิดเผยข้อมูลต่อประชาชน ให้ผู้ให้บริการระบบเสนอขายโทเคนดิจิทัลร่วมกับผู้ออกโทเคนดิจิทัลชี้แจงเป็นหนังสือต่อสํานักงาน ก.ล.ต. และต่อประชาชนโดยไม่ชักช้า เมื่อเกิดเหตุการณ์ดังต่อไปนี้(1) ผลการดําเนินงานไม่เป็นไปตามข้อมูลที่แสดงไว้ในเอกสารแสดงข้อมูลอย่างมีนัยสําคัญ (2) ผู้ออกโทเคนดิจิทัลมีการใช้เงินหรือคริปโทเคอร์เรนซีที่ได้รับจากการเสนอขายโทเคนดิจิทัลไม่ตรงตามวัตถุประสงค์ที่ระบุไว้ในเอกสารแสดงข้อมูลอย่างมีนัยสําคัญ เช่น มีการยกเลิก เลื่อนกําหนดเวลา หรือเปลี่ยนแปลงโครงการลงทุน เป็นต้น(3) ผู้ออกโทเคนดิจิทัล หรือกรรมการหรือผู้บริหารของบุคคลดังกล่าวไม่ปฏิบัติตามเงื่อนไขที่คณะกรรมการ ก.ล.ต. กําหนดในการอนุญาต หรือไม่ปฏิบัติตามข้อผูกพันที่เปิดเผยไว้ในแบบแสดงรายการข้อมูลการเสนอขายโทเคนดิจิทัลและหนังสือชี้ชวน ผู้ให้บริการระบบเสนอขายโทเคนดิจิทัลมีหน้าที่ตามวรรคหนึ่ง เฉพาะในกรณีที่เหตุการณ์ดังกล่าวเกิดขึ้นภายในช่วงระยะเวลา 1 ปีนับแต่วันที่แบบแสดงรายการข้อมูลการเสนอขายโทเคนดิจิทัลและหนังสือชี้ชวนมีผลใช้บังคับในกรณีที่มีการเปลี่ยนแปลงผู้ให้บริการระบบเสนอขายโทเคนดิจิทัลในระหว่างระยะเวลาตามวรรคสอง ให้นําความในวรรคหนึ่งมาใช้บังคับกับผู้ให้บริการระบบเสนอขายโทเคนดิจิทัลรายใหม่ที่เข้ามาปฏิบัติหน้าที่แทนผู้ให้บริการระบบเสนอขายโทเคนดิจิทัลรายเดิมตลอดระยะเวลาที่เข้ามาปฏิบัติหน้าที่แทนด้วยหมวด ๔ การติดต่อและการให้บริการแก่ผู้ลงทุน\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๒๐ ก่อนเริ่มให้บริการแก่ผู้ลงทุน ผู้ให้บริการระบบเสนอขายโทเคนดิจิทัลต้องจัดให้มีการรวบรวมและประเมินข้อมูลของผู้ลงทุนเพื่อวัตถุประสงค์ดังต่อไปนี้(1) ทําความรู้จักผู้ลงทุน(2) จัดประเภทผู้ลงทุน(3) พิจารณาความสามารถของผู้ลงทุนในการปฏิบัติตามข้อตกลงในการใช้บริการในกรณีที่ผู้ลงทุนปฏิเสธที่จะให้ข้อมูล หรือข้อมูลที่มีอยู่นั้นไม่เพียงพอหรือไม่เป็นปัจจุบันอย่างมีนัยสําคัญ หรือมีเหตุอันควรสงสัยอื่นใด ที่อาจทําให้ไม่สามารถระบุตัวตนที่แท้จริง ของผู้ลงทุนหรือผู้รับประโยชน์ที่แท้จริงได้ ให้ผู้ให้บริการระบบเสนอขายโทเคนดิจิทัลปฏิเสธการให้บริการข้อ ๒๑ ในการจัดประเภทผู้ลงทุนให้ผู้ให้บริการระบบเสนอขายโทเคนดิจิทัลพิจารณาข้อมูลที่ได้ตามข้อ 20 เพื่อให้สามารถนําเสนอบริการที่สอดคล้องกับประเภทผู้ลงทุน รวมทั้งการให้ข้อมูลและการแจ้งเตือนต่าง ๆ ที่เหมาะสมกับผู้ลงทุนแต่ละประเภทในกรณีที่ผู้ลงทุนปฏิเสธที่จะให้ข้อมูล หรือข้อมูลที่มีอยู่นั้นไม่เพียงพอหรือไม่เป็นปัจจุบันอย่างมีนัยสําคัญ หรือมีเหตุอันควรสงสัยที่อาจทําให้ผู้ให้บริการระบบเสนอขายโทเคนดิจิทัลไม่สามารถจัดประเภทผู้ลงทุนได้ ให้ผู้ให้บริการระบบเสนอขายโทเคนดิจิทัลจัดให้เป็นผู้ลงทุนประเภทผู้ลงทุนรายบุคคล เมื่อได้ทําการจัดประเภทผู้ลงทุนแล้ว ให้ผู้ให้บริการระบบเสนอขายโทเคนดิจิทัลแจ้งให้ผู้ลงทุนทราบถึงผลการจัดประเภทของผู้ลงทุน และต้องแจ้งให้ทราบถึงสิทธิ ข้อจํากัดสิทธิของผู้ลงทุนแต่ละประเภทด้วยเพื่อประโยชน์ตามความในวรรคสอง "ผู้ลงทุนรายบุคคล" หมายความถึง ผู้ลงทุนอื่นที่มิใช่ผู้ลงทุนประเภท ผู้ลงทุนสถาบัน ผู้ลงทุนรายใหญ่พิเศษ นิติบุคคลร่วมลงทุน หรือกิจการเงินร่วมลงทุนข้อ ๒๒ ในการติดต่อหรือให้บริการแก่ผู้ลงทุน ผู้ให้บริการระบบเสนอขายโทเคนดิจิทัลต้องเปิดเผยข้อมูลอย่างน้อยในเรื่องดังต่อไปนี้ให้ผู้ลงทุนทราบ เพื่อใช้เป็นข้อมูลประกอบการตัดสินใจเลือกใช้บริการ และพิจารณาความเสี่ยงที่อาจเกิดขึ้นจากการใช้บริการดังกล่าว(1) ข้อมูลโดยทั่วไปของผู้ให้บริการระบบเสนอขายโทเคนดิจิทัล(2) ลักษณะ ขอบเขต และเงื่อนไขการให้บริการที่เสนอต่อผู้ลงทุน(3) ช่องทางการให้บริการ และการติดต่อสื่อสาร(4) สิทธิ หน้าที่ ความรับผิดชอบ และเงื่อนไข ที่ผู้ลงทุนมีหรือต้องปฏิบัติเมื่อใช้บริการ(5) ความขัดแย้งทางผลประโยชน์ (ถ้ามี)(6) วิธีปฏิบัติระหว่างผู้ให้บริการระบบเสนอขายโทเคนดิจิทัลกับผู้ลงทุน ไม่ว่าจะเป็นไปตามกฎหมาย ประกาศที่เกี่ยวข้อง และวิธีปฏิบัติที่ผู้ให้บริการระบบเสนอขายโทเคนดิจิทัลกําหนดขึ้น(7) ความเสี่ยงของการลงทุน ซึ่งอย่างน้อยต้องครอบคลุมในเรื่องดังต่อไปนี้ (ก) ความเสี่ยงที่การประกอบธุรกิจของผู้ออกโทเคนดิจิทัลอาจไม่ประสบความสําเร็จ (ข) ในกรณีที่ผู้ออกโทเคนดิจิทัลต้องเลิกกิจการหรือโครงการอันเป็นผลมาจากการประกอบธุรกิจที่ไม่ประสบผลสําเร็จ ผู้ลงทุนอาจไม่ได้รับเงินหรือคริปโทเคอร์เรนซีที่ลงทุนกลับคืน ทั้งนี้ เป็นไปตามข้อตกลงระหว่างผู้ออกโทเคนดิจิทัลกับผู้ถือโทเคนดิจิทัล (ค) โทเคนดิจิทัลที่เสนอขายอาจมีช่องทางในการเปลี่ยนมือที่จํากัด ดังนั้นจึงมีโอกาสที่จะมีสภาพคล่องน้อย (ง) การสอบทานข้อมูลการเสนอขายและลักษณะการเสนอขายซึ่งผู้ให้บริการระบบเสนอขายโทเคนดิจิทัลได้ดําเนินการนั้น อยู่บนพื้นฐานของการเปิดเผยข้อมูลของผู้ออกโทเคนดิจิทัล ในกรณีที่มีการเปลี่ยนแปลงข้อมูลตามวรรคหนึ่งนั้น ผู้ให้บริการระบบเสนอขายโทเคนดิจิทัลต้องเปิดเผยข้อมูลการเปลี่ยนแปลงให้ผู้ลงทุนทราบก่อนการจองซื้อโทเคนดิจิทัลด้วยข้อ ๒๓ ก่อนการจองซื้อโทเคนดิจิทัล ผู้ให้บริการระบบเสนอขายโทเคนดิจิทัลต้องจัดให้ผู้ลงทุนทําแบบทดสอบความเข้าใจเกี่ยวกับการลงทุน ซึ่งต้องปรากฏว่าผู้ลงทุนสามารถทําแบบทดสอบดังกล่าวได้ถูกหมดทุกข้อ เว้นแต่ในกรณีที่เป็นการให้บริการแก่ผู้ลงทุนดังต่อไปนี้(1) ผู้ลงทุนสถาบัน นิติบุคคลร่วมลงทุน หรือกิจการเงินร่วมลงทุน(2) ผู้ลงทุนที่ผ่านแบบทดสอบความเข้าใจเกี่ยวกับการลงทุนนั้นแล้ว ไม่เกินกว่า 3 เดือน ทั้งนี้ ผู้ให้บริการระบบเสนอขายโทเคนดิจิทัลต้องแสดงคําถามและคําตอบของแบบทดสอบที่ผู้ลงทุนเคยทําไปแล้ว และต้องให้ผู้ลงทุนยืนยันการใช้ผลการทดสอบนั้นข้อ ๒๔ การติดต่อหรือให้บริการแก่ผู้ลงทุน การแจ้งเตือนเรื่องต่าง ๆ หรือการให้ผู้ลงทุนลงนามรับทราบหรือยอมรับการให้บริการหรือความเสี่ยงที่อาจเกิดขึ้นจากการใช้บริการ ผู้ให้บริการระบบเสนอขายโทเคนดิจิทัลสามารถจัดให้อยู่ในรูปแบบอิเล็กทรอนิกส์ในลักษณะที่สามารถจัดเก็บข้อมูลและตรวจดูข้อมูลได้ ข้อ ๒๕ ผู้ให้บริการระบบเสนอขายโทเคนดิจิทัลต้องมีช่องทางสื่อสารทางอิเล็กทรอนิกส์เพื่อใช้ในการเพื่อใช้ในการติดต่อสื่อสารระหว่างผู้ลงทุนด้วยกัน ระหว่างผู้ลงทุนกับผู้ให้บริการระบบเสนอขายโทเคนดิจิทัล หรือระหว่างผู้ลงทุนกับผู้ออกโทเคนดิจิทัล ข้อ ๒๖ ผู้ให้บริการระบบเสนอขายโทเคนดิจิทัลต้องจัดให้มีการทบทวนและปรับปรุงข้อมูลของผู้ลงทุนให้เป็นปัจจุบันในระยะเวลาที่เหมาะสม หรือเมื่อปรากฏข้อเท็จจริงว่าข้อมูลที่มีอยู่นั้นไม่ถูกต้องหรือมีความคลาดเคลื่อนไปจากความเป็นจริง และต้องมีระบบการจัดเก็บข้อมูลดังกล่าวที่ทําให้ผู้ให้บริการระบบเสนอขายโทเคนดิจิทัลสามารถนําข้อมูลนั้นมาใช้ประกอบการให้บริการกับผู้ลงทุนได้โดยไม่ชักช้าหมวด ๕ การเปิดเผยข้อมูลการเสนอขายโทเคนดิจิทัลผ่านเครือข่ายอิเล็กทรอนิกส์\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๒๗ ในการเสนอขายโทเคนดิจิทัลต่อผู้ลงทุนผู้ให้บริการระบบเสนอขายโทเคนดิจิทัลต้องดําเนินการ อย่างน้อยดังต่อไปนี้(1) เปิดเผยข้อมูลเกี่ยวกับการเสนอขายโทเคนดิจิทัลที่เป็นปัจจุบันแก่ผู้ลงทุน โดยกระทําผ่านเครือข่ายอิเล็กทรอนิกส์ของผู้ให้บริการระบบเสนอขายโทเคนดิจิทัล ซึ่งอย่างน้อยต้องมีข้อมูลดังนี้ก่อนการจองซื้อโทเคนดิจิทัล (ก) ขั้นตอนและวิธีการจองซื้อโทเคนดิจิทัล (ข) ข้อมูลเกี่ยวกับการเสนอขายโทเคนดิจิทัล และหนังสือชี้ชวน (ถ้ามี) (ค) ข้อจํากัดเกี่ยวกับมูลค่าการลงทุนของผู้ลงทุนแต่ละราย (ถ้ามี) (ง) ข้อมูลเกี่ยวกับข้อจํากัดการโอนโทเคนดิจิทัล (ถ้ามี) ทั้งนี้ ต้องจัดให้ผู้ลงทุนลงนามรับทราบข้อมูลตามวรรคหนึ่งก่อนการจองซื้อทุกครั้ง(2) แจ้งข้อมูลอย่างน้อยดังนี้ ให้ผู้ลงทุนที่จองซื้อโทเคนดิจิทัลทราบทันทีเมื่อมีผู้ลงทุนดําเนินการจองซื้อสําเร็จ (ก) ชื่อของโทเคนดิจิทัล และชื่อผู้ออกโทเคนดิจิทัล (ข) จํานวนโทเคนดิจิทัลที่จองซื้อ และราคาต่อหน่วยของโทเคนดิจิทัล จํานวนค่าจองซื้อโทเคนดิจิทัลทั้งหมด รวมถึงค่าธรรมเนียมหรือค่าใช้จ่ายอื่นใด (ถ้ามี) (ค) ชื่อผู้จองซื้อโทเคนดิจิทัล(3) แจ้งให้ผู้ลงทุนที่จองซื้อโทเคนดิจิทัลทราบ เมื่อปรากฏว่ามีผู้จองซื้อโทเคนดิจิทัลครบถ้วนตามจํานวนที่เสนอขาย หรือไม่สามารถเสนอขายโทเคนดิจิทัลได้ครบตามมูลค่าภายในระยะเวลาที่กําหนดหมวด ๖ ระบบการเสนอขายและจัดการค่าจองซื้อโทเคนดิจิทัลที่มีประสิทธิภาพ\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๒๘ ให้ผู้ให้บริการระบบเสนอขายโทเคนดิจิทัลดําเนินการเกี่ยวกับค่าจองซื้อโทเคนดิจิทัล ดังต่อไปนี้(1) จัดให้มีการจัดการค่าจองซื้อตามระบบที่กําหนด(2) จัดให้มีการโอนค่าจองซื้อโทเคนดิจิทัลให้แก่ผู้ออกโทเคนดิจิทัลเมื่อปรากฏว่าการจองซื้อโทเคนดิจิทัลครบตามมูลค่าที่กําหนดไว้(3) จัดให้มีการโอนค่าจองซื้อโทเคนดิจิทัลคืนให้แก่ผู้ลงทุนที่จองซื้อโทเคนดิจิทัลภายในเจ็ดวันนับแต่วันที่ปรากฏกรณีใดกรณีหนึ่งดังนี้ (ก) ผู้ออกโทเคนดิจิทัลไม่สามารถเสนอขายโทเคนดิจิทัลได้ครบตามมูลค่าและภายในระยะเวลาที่กําหนด (ข) เมื่อมีเหตุอันควรเชื่อได้ว่าผู้ออกโทเคนดิจิทัลมีพฤติการณ์อันมีลักษณะเป็นการเปิดเผยข้อมูลอันเป็นเท็จ หรือไม่ครบถ้วนในสาระสําคัญ หรือมีการกระทําอันไม่เป็นธรรมที่เป็นการเอาเปรียบผู้ลงทุน (fraud protection)ข้อ ๒๙ ผู้ให้บริการระบบเสนอขายโทเคนดิจิทัลต้องจัดให้มีระบบการจัดการค่าจองซื้อที่มีความปลอดภัยและน่าเชื่อถือ ตามหลักเกณฑ์ดังต่อไปนี้ (1) ในกรณีที่ค่าจองซื้อเป็นคริปโทเคอร์เรนซีให้จัดให้มีการจัดการโดยใช้สัญญาอัจฉริยะ (smart contract)(2) ในกรณีที่ค่าจองซื้อเป็นเงินบาทให้จัดให้มีระบบการจัดการทรัพย์สิน อย่างใดอย่างหนึ่ง ดังนี้ (ก) จัดให้มีผู้ดูแลผลประโยชน์ของคู่สัญญาเพื่อการเก็บรักษาเงินจองซื้อโทเคนดิจิทัลของผู้ลงทุนตามกฎหมายว่าด้วยการดูแลผลประโยชน์ของคู่สัญญา (escrow agent) (ข) จัดให้มีบุคคลที่มีความน่าเชื่อถือซึ่งมีฐานะการเงินที่มั่นคงทําหน้าที่เก็บรักษาเงินจองซื้อโทเคนดิจิทัลของผู้ลงทุน โดยการดําเนินการดังกล่าวอยู่ภายใต้การกํากับดูแลของหน่วยงานกํากับดูแลหลัก ทั้งนี้ บุคคลดังกล่าวต้องได้รับความเห็นชอบจากสํานักงาน ก.ล.ต. (ค) จัดให้มีผู้ประกอบธุรกิจหลักทรัพย์หรือผู้ประกอบธุรกิจสัญญาซื้อขายล่วงหน้าที่สามารถเก็บรักษาทรัพย์สินได้เพื่อเก็บรักษาเงินจองซื้อโทเคนดิจิทัลของผู้ลงทุนข้อ ๓๐ ในกรณีที่ผู้ให้บริการระบบเสนอขายโทเคนดิจิทัลจะรับคริปโทเคอร์เรนซีจากผู้ลงทุนหรือผู้ออกโทเคนดิจิทัลในการทําธุรกรรม ให้ผู้ให้บริการระบบเสนอขายโทเคนดิจิทัลต้องรับเฉพาะคริปโทเคอร์เรนซีที่อยู่ในบัญชีรายชื่อที่สํานักงาน ก.ล.ต. ประกาศไว้บนเว็บไซต์ของสํานักงาน ก.ล.ต. และได้มาจากการซื้อขาย แลกเปลี่ยนหรือฝากไว้กับผู้ประกอบธุรกิจสินทรัพย์ดิจิทัลที่ได้รับอนุญาตตามพระราชกําหนดการประกอบธุรกิจสินทรัพย์ดิจิทัล พ.ศ. 2561 ซึ่งไม่อยู่ระหว่างถูกระงับการประกอบธุรกิจในส่วนที่เกี่ยวข้องกับคริปโทเคอร์เรนซีเท่านั้นข้อ ๓๑ ผู้ให้บริการระบบเสนอขายโทเคนดิจิทัลต้องจัดให้มีกลไกการควบคุมมูลค่าการซื้อ ขาย หรือแลกเปลี่ยนโทเคนดิจิทัลของผู้ลงทุนแต่ละรายให้ไม่เกินกว่าข้อจํากัดการลงทุน (investment limit) (ถ้ามี) และเป็นไปตามหลักเกณฑ์ที่ผู้ออกโทเคนดิจิทัลต้องปฏิบัติตามประกาศที่เกี่ยวข้องหมวด ๗ การโฆษณาการให้บริการระบบ\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๓๒ ในส่วนนี้ "การโฆษณา" หมายความว่า การทําให้ประชาชนรับรู้ข้อมูลเกี่ยวกับกิจการหรือการให้บริการของผู้ให้บริการระบบเสนอขายโทเคนดิจิทัล โดยทางข้อความ ภาพ เสียง เครื่องหมาย หรือสัญลักษณ์ใด ๆ และไม่ว่าจะกระทําผ่านสื่อ หรือเครื่องมือใด ๆข้อ ๓๓ ให้ผู้ให้บริการระบบเสนอขายโทเคนดิจิทัลปฏิบัติตามความในส่วนนี้ต่อผู้ลงทุนที่แสดงความสนใจใช้บริการของผู้ให้บริการระบบเสนอขายโทเคนดิจิทัลด้วยข้อ ๓๔ ผู้ให้บริการระบบเสนอขายโทเคนดิจิทัลที่ประสงค์จะจัดให้มีการโฆษณาต้องดําเนินการให้การโฆษณานั้น มีความเหมาะสมทั้งในด้านเนื้อหา สัดส่วนของเนื้อหา และวิธีการนําเสนอ เพื่อทําให้ผู้ลงทุนได้รับข้อมูลที่จําเป็นและเป็นประโยชน์ต่อการใช้บริการของผู้ให้บริการระบบเสนอขายโทเคนดิจิทัลหรือต่อการตัดสินใจลงทุน โดยการโฆษณาต้องเป็นไปตามหลักเกณฑ์ดังต่อไปนี้(1) ไม่มีลักษณะเป็นเท็จ เกินความจริง บิดเบือน ปิดบัง หรือทําให้สําคัญผิดในสาระสําคัญ(2) ไม่เร่งรัดให้ผู้ลงทุนตัดสินใจใช้บริการของผู้ให้บริการระบบเสนอขายโทเคนดิจิทัลหรือตัดสินใจลงทุน(3) ไม่มีลักษณะชี้นําหรือประกันผลตอบแทนที่จะได้รับจากการลงทุน เว้นแต่ได้รับการผ่อนผันจากคณะกรรมการ ก.ล.ต. (4) มีคําเตือนเกี่ยวกับความเสี่ยงในการลงทุนอย่างเหมาะสม และมีการแจ้งวิธีการสําหรับการติดต่อสอบถามข้อมูลเพิ่มเติมเกี่ยวกับการให้บริการหรือการลงทุน(5) หากเป็นการโฆษณาโดยใช้หรืออ้างอิงข้อมูลของบุคคลอื่น จะต้องเป็นข้อมูลที่มาจากแหล่งที่น่าเชื่อถือและเป็นปัจจุบัน โดยต้องมีการระบุแหล่งที่มาอย่างชัดเจนหมวด ๘ การยื่นรายงานและข้อมูลต่อสํานักงาน ก.ล.ต.\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๓๕ ยกเลิกข้อ 35/1 เพื่อให้สํานักงาน ก.ล.ต. สามารถติดตามสภาพตลาดและความเสี่ยงของสินทรัพย์ดิจิทัลและการประกอบธุรกิจที่เกี่ยวข้องกับสินทรัพย์ดิจิทัลได้ทันต่อเหตุการณ์ อันจะเป็นประโยชน์ต่อการกํากับดูแลและการควบคุมการออกและเสนอขายโทเคนดิจิทัลและการประกอบธุรกิจที่เกี่ยวข้องกับสินทรัพย์ดิจิทัล การป้องกันการกระทําอันไม่เป็นธรรมเกี่ยวกับการซื้อขายสินทรัพย์ดิจิทัล การทุจริต หลอกลวง หรือฉ้อโกงเกี่ยวกับทรัพย์สินของนิติบุคคลตามกฎหมาย รวมทั้งการปฏิบัติหน้าที่ตามกฎหมายว่าด้วยการประกอบธุรกิจสินทรัพย์ดิจิทัล ให้ผู้ให้บริการระบบเสนอขายโทเคนดิจิทัลเก็บรวบรวมและเปิดเผยข้อมูลตามตารางแนบท้ายประกาศนี้ ต่อสํานักงาน ก.ล.ต. โดยให้มีรายละเอียดของรูปแบบ วิธีการ และระยะเวลา ตามหลักเกณฑ์ที่สํานักงาน ก.ล.ต. ประกาศกําหนดหมวด ๙ มาตรการบังคับ\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๓๖ เพื่อให้การปฏิบัติหน้าที่ของผู้ให้บริการระบบเสนอขายโทเคนดิจิทัลเป็นไปตามประกาศนี้ เมื่อสํานักงาน ก.ล.ต. ร้องขอ ให้ผู้บริการระบบเสนอขายโทเคนดิจิทัลชี้แจง ส่งเอกสารหรือหลักฐานที่เกี่ยวข้องข้อ ๓๗ ในกรณีที่ผู้ให้บริการระบบเสนอขายโทเคนดิจิทัลไม่สามารถปฏิบัติตามหลักเกณฑ์ที่กําหนดในประกาศนี้ คณะกรรมการ ก.ล.ต. อาจดําเนินการอย่างใดอย่างหนึ่งหรือหลายอย่างกับผู้ให้บริการระบบเสนอขายโทเคนดิจิทัลดังต่อไปนี้(1) ให้ดําเนินการแก้ไขเพื่อให้มีลักษณะเป็นไปตามหลักเกณฑ์ภายในระยะเวลาที่กําหนด(2) ให้กระทําการหรืองดเว้นกระทําการอย่างหนึ่งอย่างใด(3) พักหรือเพิกถอนการให้ความเห็นชอบเพื่อรักษาประโยชน์ของประชาชนหรือเพื่อคุ้มครองผู้ลงทุน คณะกรรมการ ก.ล.ต. อาจเปิดเผยการดําเนินการตามวรรคหนึ่งและข้อ 38 ต่อบุคคลใด ๆ ได้ข้อ ๓๘ ในกรณีที่คณะกรรมการ ก.ล.ต. กําหนดระยะเวลาการพักการให้ความเห็นชอบอันเป็นผลให้ผู้ให้บริการระบบเสนอขายโทเคนดิจิทัลไม่สามารถประกอบธุรกิจตามที่ได้รับความเห็นชอบได้อีกตลอดระยะเวลาการให้ความเห็นชอบที่ยังเหลืออยู่หรือในกรณีที่คณะกรรมการ ก.ล.ต. เพิกถอนการให้ความเห็นชอบ คณะกรรมการ ก.ล.ต. อาจกําหนดระยะเวลาหรือเงื่อนไขในการรับพิจารณาคําขอความเห็นชอบของผู้ให้บริการระบบเสนอขายโทเคนดิจิทัลรายนั้นในครั้งต่อไปไว้ด้วยก็ได้ โดยกําหนดระยะเวลาดังกล่าวต้องไม่เกิน 10 ปีนับแต่วันที่คณะกรรมการ ก.ล.ต. พักหรือเพิกถอนการให้ความเห็นชอบเมื่อพ้นกําหนดระยะเวลาหรือเมื่อผู้ให้บริการระบบเสนอขายโทเคนดิจิทัลได้ปฏิบัติตามเงื่อนไขที่กําหนดในวรรคหนึ่งแล้ว หากผู้ให้บริการระบบเสนอขายโทเคนดิจิทัลนั้นประสงค์จะยื่นคําขอความเห็นชอบใหม่ คณะกรรมการ ก.ล.ต. จะไม่นําเหตุที่ทําให้คณะกรรมการ ก.ล.ต. ไม่ให้ความเห็นชอบในครั้งก่อนมาประกอบการพิจารณาคําขอความเห็นชอบอีกผู้มีอํานาจลงนาม - ประกาศ ณ วันที่ 3 กรกฎาคม พ.ศ. 2561 (นายวรวิทย์ จําปีรัตน์) ประธานกรรมการ คณะกรรมการกํากับหลักทรัพย์และตลาดหลักทรัพย์